คือมีอะไรกับแฟนวันที่3สิงหาค่ะ ใส่ถุงยางแต่ว่าพอแฟนจะเสร็จก็เอาออกมาหลั่งข้างนอก แล้วปรากฏว่าถุงยางแตก เลยถามแฟนว่าเอาออกมาหลั่งข้างนอกใช่มั้ยแฟนบอกว่าใช่เลยกินยาคุมฉุกเฉินไปด้วย หลังจากนั้นสามสี่วัน วันแรกมีเลือดมานิดนึงค่ะ พอวันที่สองคือประจำเดือนมามาสองสามวันก็หมดค่ะ มันจะมีโอกาสท้องมั้ยคะ แล้วคือเดือนนี้วันที่9มีเลือดออกมาเล็กน้อยเหมือนเดือนที่แล้วค่ะ พอมาวันที่10นี้ลองจับแถวอวัยวะเพศดูตอนเข้าห้องน้ำ มันเป็นเมือกสีน้ำตาลอ่อนๆค่ะ นิดเดียว คือจะท้องได้มั้ยคะ กังวลมากเลยค่ะ
สวัสดีค่ะอาการประจำเดือนผิดปกตินั้นเป็นสิ่งที่พบได้ค่อนข้างบ่อย ส่วนสาเหตุนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้น ในกรณี้การรับประทานยาคุมฉุกเฉินก็อาจเป็นสาเหตุหนึ่งที่ทำให้ประจำเดือนมาล่าช้าได้ค่ะส่วนโอกาสตั้งครรภ์หลังรับประทานยาคุมกำเนิดฉุกเฉินอย่างถูกต้องมีไม่มากนักค่ะ โดยเฉพาะอย่างยิ่งหากรับประทานอย่างถูกต้อง โดยรับประทาน 1 หรือ 2 เม็ด ขึ้นกับชนิดของยา และรับประทานภายหลังมีเพศสัมพันธ์โดยเร็วที่สุด และไม่เกิน 72 ชั่วโมง ผลข้างเคียงจากการใช้ยาคุมฉุกเฉิน เช่น ปวดท้อง ปวดหัว เจ็บเต้านม รู้สึกเพลีย ร่างกายอ่อนล้า ประจำเดือนมาผิดปกติ และควรมีการปรึกษาแพทย์หรือเภสัชกรก่อนการใช้ยาทุกครั้งหากไม่แน่ใจ หรือยังสงสัยควรปรึกษาแพทย์ เพื่อรับคำแนะนำที่ถูกต้องเหมาะสมต่อไปค่ะ